CELEX: 62018CN0796
Language: el
Date: 2018-12-19 00:00:00
Title: Υπόθεση C-796/18: Αίτηση προδικαστικής αποφάσεως την οποία υπέβαλε το Oberlandesgericht Düsseldorf (Γερμανία) στις 19 Δεκεμβρίου 2018 — Informatikgesellschaft für Software-Entwicklung (ISE) mbH κατά Stadt Köln

11.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/30
            
         
      Αίτηση προδικαστικής αποφάσεως την οποία υπέβαλε το Oberlandesgericht Düsseldorf (Γερμανία) στις 19 Δεκεμβρίου 2018 — Informatikgesellschaft für Software-Entwicklung (ISE) mbH κατά Stadt Köln
      (Υπόθεση C-796/18)
      (2019/C 93/40)
      Γλώσσα διαδικασίας: η γερμανική
      
         Αιτούν δικαστήριο
      
      Oberlandesgericht Düsseldorf
      
         Διάδικοι στην υπόθεση της κύριας δίκης
      
      
         Προσφεύγουσα: Informatikgesellschaft für Software-Entwicklung (ISE) mbH
      
         Καθού: Stadt Köln
      
         Παρεμβαίνον: Land Berlin
      
         Προδικαστικά ερωτήματα
      
      
                  1)
               
               
                  Συνιστά μια γραπτή συμφωνία διαθέσεως λογισμικού από φορέα δημόσιας διοικήσεως σε άλλον φορέα δημόσιας διοικήσεως, η οποία συνδέεται και με συμφωνία συνεργασίας, «δημόσια σύμβαση» κατά την έννοια του άρθρου 2, παράγραφος 1, σημείο 5, της οδηγίας 2014/24/ΕΕ (1) ή –υπό την επιφύλαξη του άρθρου 12, παράγραφος 4, στοιχεία α' έως γ'– σύμβαση εμπίπτουσα στο πεδίο εφαρμογής της οδηγίας κατά την έννοια του άρθρου 12, παράγραφος 4, της οδηγίας, εάν ο λήπτης του λογισμικού δεν οφείλει μεν να καταβάλει τίμημα ή να καλύψει δαπάνες, αλλά η συμφωνία συνεργασίας η οποία συνδέεται με τη διάθεση του λογισμικού προβλέπει ότι κάθε συνεργαζόμενο μέρος –δηλαδή και ο λήπτης του λογισμικού– θα διαθέτει δωρεάν στο άλλο μέρος ενδεχόμενες μελλοντικές αναβαθμίσεις του λογισμικού, τις οποίες όμως δεν υποχρεούται να αναπτύξει;
               
            Σε περίπτωση καταφατικής απαντήσεως στο πρώτο ερώτημα:
      
                  2)
               
               
                  Πρέπει η συνεργασία των συμμετεχουσών αναθετουσών αρχών, κατά το άρθρο 12, παράγραφος 4, στοιχείο α', της οδηγίας 2014/24/ΕΕ, να έχει ως αντικείμενο καθεαυτές τις δημόσιες υπηρεσίες που πρέπει να παρέχονται από κοινού προς τους πολίτες ή αρκεί η συνεργασία να αφορά δραστηριότητες οι οποίες εξυπηρετούν με κάποιον τρόπο δημόσιες υπηρεσίες που πρέπει επίσης να εκτελούνται, αλλά όχι κατ’ ανάγκη από κοινού;
               
            
                  3)
               
               
                  Ισχύει στο πλαίσιο του άρθρου 12, παράγραφος 4, της οδηγίας 2014/24/ΕΕ άγραφη απαγόρευση προνομιακής μεταχειρίσεως και, αν ναι, ποιο είναι το περιεχόμενό της;
               
            
         (1)  Οδηγία 2014/24/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις δημόσιες προμήθειες και την κατάργηση της οδηγίας 2004/18/ΕΚ (ΕΕ 2014, L 94, σ. 65).